
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1124 

23 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωσητης υπ’αριθμ. οικ.2/23601/0025/3.5.2004 
απόφασης «Περί διορισμού μελών του Διοικητικού 
Συμβουλίου της Ανωνύμου Εταιρείας Ο.Δ.Δ.Υ...... 1 

Αύξηση του δικαιώματος προσέλευσης των αδειού- 

χων πωλητών στις λαϊκές αγορές. 2 

Έγκριση του συλλογικού συστήματος Εναλλακτικής 

Διαχείρισης Συσσωρευτών «ΣΥ.ΔΕ.ΣΥΣ. Α.Ε.». 3 

Κατάργηση και αντίστοιχη σύσταση οργανικών θέσε¬ 
ων των κλάδων εκπαιδευτικών Φυσικής Αγωγής 
Πρωτοβάθμιας Εκπαίδευσης και κατανομή αυτών 

σε δημοτικά σχολεία. 4 

Έγκριση κατεδάφισης, σύμφωνα με την Έκθεση Πε¬ 
νταμελούς Επιτροπής του άρθρου 41 του Ν. 
3028/2002 της «Οικίας Φρεντζαλά» που βρίσκεται 
στη συνοικία Μάνδρα της Άμφισσας. 5 


Τροποποίηση της υπ’ αριθμ. Δ9/Α/3329/949/26.1.2004 
απόφασης «περί απασχόλησης του μόνιμου προ¬ 
σωπικού της ΥΠΑ κατά τις απογευματινές ώρες κα¬ 
θώς και κατά τις Κυριακές και εξαιρέσιμες ημέρες 
για συμπλήρωση του υποχρεωτικού ωραρίου ερ¬ 
γασίας ή πέραν αυτού, για το χρονικό διάστημα 


από 1.1.2004 μέχρι 31.12.2004». 6 

Απονομή ηθικής αμοιβής επαίνου σε υπάλληλο της 

Υπηρεσίας Πολιτικής Αεροπορίας. 7 

Σύσταση Αμιγούς Δημοτικής Επιχείρησης Ανάπτυξης 
του Δήμου Τριταίαςτου Νομού Αχάίας με την επω¬ 
νυμία «Αμιγής Δημοτική Επιχείρηση Ανάπτυξης 

Τριταίας» (Δ.Ε.Α.Τ.). 8 

Κατάργηση ισχύος της απόφασης 4/106/13.5.1997 
(ΦΕΚΒ7417/23.5.1997) τουΔ.Σ. της Επιτροπής Κε¬ 
φαλαιαγοράς, για την καταβολή των πρόσθετων ει¬ 
σφορών στο Επικουρικό Κεφάλαιο Εκκαθάρισης 
Χ.Α. 9 


Τροποποίηση της υπ’ αριθμ. 8/304/10.6.2004 (ΦΕΚ Β'/ 
900/16.6.2004) απόφασης του Δ.Σ. της Επιτροπής 
Κεφαλαιαγοράς για τα Δικαιώματα Μελών ΧΑ και 
εισφορά Μελών ΧΑ στο Επικουρικό Κεφάλαιο Εκ¬ 
καθάρισης Χ.Α. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.99774/23564/ 


4.12.2003 απόφαση του Υφυπουργού Εσωτερικών, 

Δημόσιας Διοίκησης και Αποκέντρωσης. 11 

Διόρθωση σφάλματος στην υπ’ αριθμ. Φ.56568/5457/ 

13.4.2004 απόφαση του Υφυπουργού Εσωτερικών, 

Δημόσιας Διοίκησης και Αποκέντρωσης. 12 

Διόρθωση σφάλματος στην υπ’ αριθμ. 2/34975/0025/ 

15.6.2004 απόφαση του Υπουργού Οικονομίας και 

Οικονομικών. 13 


ΑΠΟΦΑΣΕΙ Σ 

Αριθ. οικ.2/39097/0025 (1) 

Συμπλήρωση της υπ’ αριθμ. οικ.2/23601/0025/3.5.2004 
απόφασης «Περί διορισμού μελών του Διοικητικού 
Συμβουλίου της Ανωνύμου Εταιρείας Ο.Δ.Δ.Υ.». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και κυβερνητικά όργα¬ 
να» (ΦΕΚ137Α). 

2. Του Ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (ΦΕΚ 
135Α). 

3. Του Π.Δ 83/1998 «Υπαγωγή του Ο.Δ.Δ.Υ. στις διατά¬ 
ξεις του Ν. 2414/1996» (ΦΕΚ77Α). 

4. Του Π.Δ. 413/1998 «Μετατροπή του ΟΔΔΥ σε Ανώνυ¬ 
μη Εταιρεία και έγκριση του Καταστατικού της» (ΦΕΚ 
291Α). 

5. Της υπ’ αριθ. 2/74855/0025/15.10.1999 κοινή υπουρ¬ 
γική απόφαση των Υπουργών Εθνικής Οικονομίας και Οι¬ 
κονομικών. 

6. Του άρθρου 9 του Καταστατικού της εταιρείας, όπως 
τροποποιήθηκε με την από 28.6.2002 απόφαση της Τακτι¬ 
κής Γενικής Συνέλευσης των Μετόχων. 

7. Του Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ57Α). 

8. Την υπ’ αριθμ. 2/37747/0025/2.8.2002 απόφαση του 
Υπουργού Οικονομίας και Οικονομικών. 

9. Την υπ’ αριθμ. 2/23601/0025/3.5.2004 απόφαση του 
Υπουργού Οικονομίας και Οικονομικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Την υπ’ αριθμ. 2/33235/0025/21.6.2004 απόφαση 
του Υπουργού Οικονομίας και Οικονομικών, αποφασίζου¬ 
με: 

Συμπληρώνουμε την υπ’ αριθμ. οικ.2/23601/0025 από¬ 
φασή μας ως εξής: 

1. Τα έξοδα παράστασης για κάθε μέλος του Δ.Σ. ανά 
συνεδρίαση ορίζονται στο ποσό των 130 Ευρώ καθαρά 
για μέχρι τέσσερις(4) συνεδριάσεις κατά μήνα. 

2. Καθορίζουμε τη μηνιαία αποζημίωση: 

Α) Για τον Πρόεδρο στο ποσό των 2.841 Ευρώ και 

Β) Για τον Αντιπρόεδρο στο ποσό των 600 Ευρώ. 

Τα ανωτέρω ποσά είναι καθαρά. 

3. Στον Πρόεδρο και Αντιπρόεδρο θα καταβάλλονται 
επιδόματα εορτών (Χριστουγέννων- Πάσχα) και αδείας. 

Κατά τα λοιπά ισχύει η υπ’ αριθμ. οικ.2/23601/0025/ 
3.5.2004 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

-♦- 

Αριθ. Α2-1220 (2) 

Αύξηση του δικαιώματος προσέλευσης των αδειούχων 
πωλητών στις λαϊκές αγορές. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/1985 (ΦΕΚ 137/Α/85) «Κυβέρνηση και 
Κυβερνητικά όργανα». 

β) Του Π.Δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου», όπως τροποποιήθηκε και 
ισχύει. 

γ) Του Π.Δ. 27/1996 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου, στο Υπουργείο Ανάπτυξης», 
όπως ισχύει μετά την έκδοση του Π.Δ. 122/17.3.2004 
(ΦΕΚ 85/Α/2004) «Ανασύσταση του Υπουργείου Τουρι¬ 
σμού». 

δ) Του Π.Δ. 178/2000 (ΦΕΚ 165/Α/2000) «Περί Οργανι¬ 
σμού του Υπουργείου Οικονομίας και Οικονομικών». 

ε) Του Α.Ν. 1470/38, «Περί Οργανισμού του Ταμείου 
Λαϊκών Αγορών Αθηνών - Πειραιώς και Περιχώρων» όπως 
τροποποιήθηκε και συμπληρώθηκε μεταγενέστερα. 

στ) Του Π.Δ. 489/1987, «Οργανισμός του Ταμείου Λαϊ¬ 
κών Αγορών». 

ζ) Του Ν. 1023/1980 (ΦΕΚ47/Α/80) «Περίτροποποιήσε- 
ως και συμπληρώσεωςτου Ν. 2527/1920 “ΠερίΔιπλωμά¬ 
των Ευρεσιτεχνίας” και άλλες διατάξεις». 

η) Του Ν. 2323/1995, (ΦΕΚ 145/Α/95) «Υπαίθριο εμπόριο 
και άλλες διατάξεις», όπως τροποποιήθηκε και ισχύει. 

θ) Του Ν. 2214/1994 (ΦΕΚ 75/τ.Α'/94) «Για αντικειμενικό 
σύστημα φορολογίας εισοδήματος και άλλες διατάξεις». 

ι) Του Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57Α). 

2. Την υπ’ αριθμ. 4379/18.3.1997 του Ταμείου Λαϊκών 
Αγορών. 


3. Την υπ’ αριθμ. Δ15/Α/Φ19/οικ.4889/24.3.2004 κοινή 
απόφαση του Πρωθυπουργού και του Υπουργού Ανάπτυ¬ 
ξης «Περί ανάθεσης αρμοδιοτήτων στους Υφυπουργούς 
Ανάπτυξης Γεώργιο Σαλαγκούδη και Ιωάννη Παπαθανα¬ 
σίου». 

4. Την αριθμ. 14650/ΔΙΟΕ 85/17.3.2004 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ 519/Β/17.3.2004). 

5. Το υπ’ αριθμ. 21543/108/18.5.2004 έγγραφο του 
Υπουργείου Οικονομίας και Οικονομικών Γ ενικής Διεύθυν¬ 
σης Οικονομικής Πολιτικής (ορθή επανάληψη 9.6.2004). 

6. Το υπ’ αριθμ. 23736/28.11.2003 έγγραφο του Οργα¬ 
νισμού Λαϊκών Αγορών Αθήνας - Πειραιά, καθώς και την 
υπ’ αριθμ. 48/25.11.2003 πράξη του Διοικητικού Συμβου¬ 
λίου του Οργανισμού. 

7. Την υπ’ αριθμ. Α2-1255/5.11.2003 (ΦΕΚ 1901/Β/2003), 
κοινή απόφαση των Υφυπουργών Οικονομίας και Οικονο¬ 
μικών και Ανάπτυξης. 

8. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού και 
του προϋπολογισμού των Ν.Π.Δ.Δ., αποφασίζουμε: 

Καθορίζουμε το ημερήσιο δικαίωμα που καταβάλλεται 
υπέρ του Οργανισμού Λαϊκών Αγορών Αθήνας-Πειραιά, 
από τους αδειούχους πωλητές (επαγγελματίες και παρα¬ 
γωγούς) που προσέρχονται στις λαϊκές αγορές Αθηνών- 
Πειραιώς και Περιχώρων σε 3,20 ευρώ. Οι επαγγελματίες 
πωλητές λαϊκών αγορών υποχρεούνται στην καταβολή 
του ανωτέρω δικαιώματος για 25 ημέρες μηνιαίως, ανε¬ 
ξάρτητα αν προσέρχονται σε αυτές. 

Της υποχρέωσης αυτής εξαιρούνται οι πωλητές που 
απουσιάζουν από τις λαϊκές αγορές για λόγους ανικανό- 
τηταςγια εργασία πέραν του μηνάς,τούτου βεβαιωμένου 
από τον αρμόδιο ασφαλιστικό φορέα, υπό την προϋπόθε¬ 
ση της μη λειτουργίας του πάγκου τους κατά το πέραν 
του μηνάς χρονικό διάστημα της απουσίας. 

Οι παραγωγοί και οι εκπρόσωποι Συνεταιρισμών ή Ενώ¬ 
σεων συνεταιρισμών που έχουν άδεια για τις λαϊκές αγο¬ 
ρές υποχρεούνται στην καταβολή του ως άνω δικαιώμα¬ 
τος μόνο για όσες ημέρες προσέρχονται σε αυτές. 

Οι αδειούχοι πωλητές (επαγγελματίες, παραγωγοί), οι 
εκπρόσωποι Συνεταιρισμών ή Ενώσεων Συνεταιρισμών 
που καταλαμβάνουν χώρο μεγαλύτερο του κανονικού θα 
καταβάλλουν αυξημένο δικαίωμα ως εξής: 

α) Οι χρησιμοποιούντες χώρο από 3 - 41/2 μέτρα, μισό 
ακόμα δικαίωμα, δηλαδή 4,80 ευρώ. 

β) Οι χρησιμοποιούντες χώρο από 41/2 - 6 μέτρα, ένα 
ακόμα δικαίωμα, δηλαδή 6,40 ευρώ. 

Στο ως άνω δικαίωμα περιλαμβάνεται το κατά τις ισχύου- 
σες διατάξεις περί χαρτοσήμου (Ν. 187/1943 - Ν. 12/1975) 
αναλογούν τέλος χαρτοσήμου και ΟΓΑ 2,40%. 

Η υπ’ αριθμ. Α2-1255/5.11.2003 απόφασή μας καταρ- 
γείται. 

Η ισχύς της απόφασης αυτής αρχίζει από της δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ I. ΠΑΠΑΘΑΝΑΣΙΟΥ 

Αριθ.οικ. 106158 (3) 

Εγκριση του συλλογικού συστήματος Εναλλακτικής 
Διαχείρισης Συσσωρευτών «ΣΥ.ΔΕ.ΣΥΣ. Α.Ε.». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 24 παρ. 11 του Ν. 2939/2001 
(ΦΕΚ 179 Α) σχετικά με «Συσκευασίες και εναλλακτική 
διαχείριση των συσκευασιών και άλλων Π ροϊόντων - Ίδρυ¬ 
ση Εθνικού Οργανισμού Εναλλακτικής Διαχείρισης Συ¬ 
σκευασιών και Άλλων Προϊόντων (ΕΟΕΔΣΑΠ) και άλλες 
διατάξεις». 

2. Τις διατάξεις του Π.Δ. 115/5.3.2004 (ΦΕΚ 80 Α) «Αντι¬ 
κατάσταση της υπ’ αριθμ. 73537/1438/1995 κοινής 
υπουργικής απόφασης «Διαχείριση των ηλεκτρικών στη¬ 
λών και συσσωρευτών που περιέχουν ορισμένες επικίν¬ 
δυνες ουσίες» (Β'781) και της υπ’ αριθμ. 19817/2000 κοι¬ 
νής υπουργικής απόφασης «Τροποποίηση της υπ’ αριθμ. 
73537/1995 κοινής υπουργικής απόφασης κ.λπ.» (Β'963). 
«Μέτρα, όροι και πρόγραμμα για την εναλλακτική διαχεί¬ 
ριση των χρησιμοποιημένων Ηλεκτρικών Στηλών και Συσ¬ 
σωρευτών.» 

3. Την υπ’ αριθμ. ΔΠΣ 106012/7.2.2003 υποβολή φακέ¬ 
λου του Συλλογικού Συστήματος Εναλλακτικής Διαχείρι¬ 
σης Συσσωρευτών «ΣΥ.ΔΕ.ΣΥΣ. Α.Ε.» και τα συμπληρω¬ 
ματικά του στοιχεία. 

4. Το Πρακτικό Νο 23 της 4ης.11.2003 της Επιτροπής 
Παρακολούθησης της Εναλλακτικής Διαχείρισης 
(ΕΠΕΔ), με το οποίο η ΕΠΕΔ εισηγείται την έγκριση του 
συστήματος του ΣΥ.ΔΕ.ΣΥΣ ΑΕ υπό όρους και προϋποθέ¬ 
σεις, μετά από σχετική εισήγηση του ΓΕΔΣΑΠ η οποία επι¬ 
συνάπτεται του εν λόγω πρακτικού. 

5. Τις διατάξεις της κοινής υπουργικής απόφασης οικ. 
104826/9.6.2004 (ΦΕΚ 849Β) «Καθορισμός ύψους αντα¬ 
ποδοτικών τελών από ατομικά ή συλλογικά συστήματα 
εναλλακτικής διαχείρισης συσκευασιών / άλλων προϊό¬ 
ντων». 

6. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα» (Α' 154), όπως συ¬ 
μπληρώθηκε με το άρθρο 27του Ν. 2081/1992 (Α'700) και 
το οποίο αντικαταστάθηκε με την παρ. 2 α του άρθρου 1 
του Ν. 2469/1997 (Α' 38) και το άρθρο 1 (παρ. 4) του 
Ν. 2469/1997. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την έγκριση του Συλλογικού Συστήματος Εναλλακτικής 
Διαχείρισης Συσσωρευτών «ΣΥ.ΔΕ.ΣΥΣ. Α.Ε.» το οποίο 
θεωρούμε ότι πληροί τις διατάξεις του άρθρου 7του Π.Δ. 
115/2004 (ΦΕΚ 80 Α) με την ακόλουθη προϋπόθεση: 

Το σύστημα υποχρεούται να υλοποιήσει τις εργασίες 
της εναλλακτικής διαχείρισης των συσσωρευτών, όπως 
αυτές προβλέπονται στον υποβληθέντα φάκελο και τα 
συμπληρωματικάτου στοιχεία, σύμφωνα με την εισήγηση 
της ΕΠΕΔ. 

Μετά τρία χρόνια από την χορήγηση της έγκρισης του 
συστήματος εναλλακτικής διαχείρισης, διενεργείται 
έλεγχος από τον ΕΟΕΔΣΑΠ μετά από αίτηση του συστή¬ 
ματος ή αυτεπαγγέλτως, προκειμένου να διαπιστωθεί ότι 
κατά το χρονικό διάστημα αυτό εφαρμόζονται οι μέθοδοι 
εναλλακτικής διαχείρισης και επιτυγχάνονται οι στόχοι. 


Αν διαπιστωθεί ότι δεν πληρούνται οι υποχρεώσεις της 
εναλλακτικής διαχείρισης μετά τον έλεγχο, τίθενται ειδι¬ 
κοί όροι για την έκδοση πιστοποιητικού εναλλακτικής δια¬ 
χείρισης με προθεσμία συμμόρφωσης, και εφόσον δεν 
επιτευχθούν τα ανωτέρω εφαρμόζονται οι διατάξεις των 
άρθρων 9 και 14του Π.Δ. 115/2004. 

Η έγκριση του συστήματος ισχύει για έξι χρόνια και μπο¬ 
ρεί να ανανεώνεται με τροποποίηση ή αναθεώρηση της 
προβλεπόμενης μελέτης, κατόπιν έγκρισης της αρμόδιας 
αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 68541/Δ4 (4) 

Κατάργηση και αντίστοιχη σύσταση οργανικών θέσεων 
των κλάδων εκπαιδευτικών Φυσικής Αγωγής Πρωτο¬ 
βάθμιας Εκπαίδευσης και κατανομή αυτών σε δημοτι¬ 
κά σχολεία. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις : 

α) Του άρθρου 6παρ. 1 του Ν. 2817/2000 (ΦΕΚ78, Α') σε 
συνδυασμό με το άρθρο μόνο παρ. 2 του Π.Δ. 103/2004 
«Περιορισμός της συναρμοδιότητας του Υπουργού Εσω¬ 
τερικών, Δημόσιας Διοίκησης και Αποκέντρωσης κατά 
την έκδοση διοικητικών πράξεων» (Α' 70). 

β) Του άρθρου 29Ατου Ν. 1558/1985, όπως προστέθη¬ 
κε με το άρθρο 27 του Ν. 2081/1992 και αντικαταστάθηκε 
με το άρθρο 1 παρ. 2α του Ν. 2469/1997 (Α'38). 

2. Την υπ’ αριθμ. 37876/ΣΤ5/26.4.2004 (Β' 608) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών του Υπουργείου Εθνικής Παιδείας 
και Θρησκευμάτων». 

3. Την υπ’ αριθμ. 14650/ΔΙΘΕ85/17.3.2004 (Β' 519) κοι¬ 
νή απόφαση του Πρωθυπουργού και Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

4. Τις σχετικές προτάσεις των Προϊσταμένων των Διευ¬ 
θύνσεων Πρωτοβάθμιας Εκπαίδευσης. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57), αποφα¬ 
σίζουμε: 

Α'. Καταργούνται, ανά μία θέση, και συστήνονται αντί¬ 
στοιχα οργανικές θέσεις Εκπαιδευτικών Φυσικής Αγωγής 
Πρωτοβάθμιας Εκπαίδευσης, ως ακολούθως: 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΑΙΤΩΛΟΑΚΑΡΝΑΝΙΑΣ 

- Καταργείται η οργανική θέση του 2ου Δημοτικού σχο¬ 
λείου Βόνιτσας και ιδρύεται αντίστοιχα στο Δημοτικό σχο¬ 
λείο Μύτικα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΑΧΑΪΑΣ 

- Καταργείται η οργανική θέση του 10ου Δημοτικού σχο¬ 
λείου Πατρών και ιδρύεται αντίστοιχα στο 10ο Δημοτικό 
σχολείο Αίγιου. 

-Καταργείται η οργανική θέση του 14ου Δημοτικού Σχο¬ 
λείου Πατρών και ιδρύεται αντίστοιχα στο 32ο Δημοτικό 
σχολείο Πατρών. 

-Καταργείται η οργανική θέση του 20ου Δημοτικού Σχο¬ 
λείου Πατρών και ιδρύεται αντίστοιχα στο Δημοτικό σχο¬ 
λείο Κάτω Μαζαρακίου. 

-Καταργείται η οργανική θέση του 27ου Δημοτικού Σχο¬ 
λείου Πατρών και ιδρύεται αντίστοιχα στο Δημοτικό σχο¬ 
λείο Ερυμάνθειας. 

-Καταργείται η οργανική θέση του 45ου Δημοτικού Σχο¬ 
λείου Πατρών και ιδρύεται αντίστοιχα στο Δημοτικό σχο¬ 
λείο Αγίου Βασιλείου. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΛΑΣΙΘΙΟΥ 

- Καταργείται η οργανική θέση του Δημοτικού σχολείου 
Αγ. Γεωργίου και ιδρύεται αντίστοιχα στο Δημοτικό σχο¬ 
λείο Τζερμιάδων. 

Β' ΜΕΤΑΦΟΡΑ ΟΡΓΑΝΙΚΗΣ ΘΕΣΗΣ 
ΔΑΣΚΑΛΟΥ ΤΣΙΓΓΑΝΟΠΑΙΔΩΝ 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΚΟΡΙΝΘΙΑΣ 

Καταργείται η οργανική θέση δασκάλου για προπαρα¬ 
σκευαστικά τμήματα τσιγγανόπαιδων του 2ου εξαθεσίου 
Δημοτικού σχολείου Κιάτου «Ευαγόρας Παλληκαρίδης» 
και ιδρύεται αντίστοιχα στο Ιο δωδεκαθέσιο Δημοτικό 
Σχολείο Ζευγολατιού. 

Ο αριθμός των παραπάνω θέσεων, δεν επηρεάζει την ορ- 
γανικότητα των Δη μοτικών σχολείων, όπως αυτή προσδιορί¬ 
ζεται απότιςδιατάξειςτουάρθρου4παρ.6τουΝ. 1566/1985. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 

-♦- 

Αριθ. ΥΠΠΟ/ΔΝΣΑΚ/Γ/436/51160/1181 (5) 

Έγκριση κατεδάφισης, σύμφωνα με την Έκθεση Πεντα¬ 
μελούς Επιτροπής του άρθρου 41 του Ν. 3028/2002 
της «Οικίας Φρεντζαλά» που βρίσκεται στη συνοικία 
Μάνδρα της Άμφισσας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητικών 
Οργάνων» που δημοσιεύθηκε στο Φ.Ε.Κ. 137/26.7.1985. 

β) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002). 

γ) Του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (Φ.Ε.Κ. 61/Α/13.4.1992). 


δ) Του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

ε) Του Π.Δ. 161/26.4.1984 (Φ.Ε.Κ. 54/Α/30.4.1984) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την υπ’ αριθμ. ΥΠ.ΠΟ/ΓΝΟΣ/57631/21.11.1997 
(Φ.Ε.Κ. 1080/Β/5.12.1997) υπουργική απόφαση με την 
οποία τροποποιείται η παρ. 8 του άρθρου 6 της 
Υ.Α./ΥΠ.ΠΘ/ΓΝΘΣ/49095/30.10.1991 (Φ.Ε.Κ. 987/Β/ 
28.11.1991) «περί μεταβίβασης αρμοδιοτήτων Υπουργού 
και δικαιώματος υπογραφής “με εντολή Υπουργού” στο 
Γενικό Γραμματέα, τους Γεν. Διευθυντές και τους Προϊ¬ 
σταμένους των Διευθύνσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ». 

3. Την υπ’αριθμ. ΥΠΠΟ/ΔΙΛΑΠ/Γ/1221/19224/24.5.1985 
(Φ.Ε.Κ. 403/Β/28.6.1985) υπουργική απόφαση με την 
οποία χαρακτηρίσθηκαν ως ιστορικά διατηρητέα μνημεία 
και έργα τέχνης το Συγκρότημα της «Οικίας Φρεντζαλά» 
και της ομώνυμης δημόσιας, λιθόκτιστης «Βρύσης Φρε¬ 
ντζαλά» και ως ιστορικός τόπος η μικρή πλατεία που ευ- 
ρίσκεται έμπροσθεν αυτών. 

4. Την εισήγηση της 2ης Εφορείας Νεωτέρων Μνημείων, 
το Πρακτικό της Επιτροπήςτου άρθρου 41 του Ν. 3028/2002 
που συγκροτήθηκε με την Υπουργική Απόφαση ΥΠΠΟ/ 
1084/ΔΑΝΣΜ/2774ΠΕ/5.1.2004 σύμφωνα με το οποίο 
προτείνεται ομόφωνα η κατεδάφιση του κυρίως διωρό¬ 
φου κτίσματος «Οικία Φρεντζαλά» και κατά πλειοψηφία 
η κατεδάφιση των βοηθητικών Αποθηκών, και τα λοιπά 
στοιχεία του φακέλου που έχει συντάξει η Υπηρεσία 
μας. 

5. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό Πρακτικού 
4/19.2.2004, αποφασίζουμε: 

Α. Εγκρίνουμε την κατεδάφιση του κυρίως διωρόφου 
κτίσματος και των βοηθητικών Αποθηκών της «Οικίας 
Φρεντζαλά», που βρίσκεται στη συνοικία Μάνδρα στην 
πόλη της Άμφισσας, ιδιοκτησίας Ευσταθίας Φρεντζαλά, 
σύμφωνα με την έκθεση της πενταμελούς Επιτροπής (άρ¬ 
θρο 41 του Ν. 3028/2002), διότι μετά το σεισμό του 1995 
υπέστη σημαντικές στατικές και δομικές βλάβες που δεν 
καθιστούν εφικτή τη διατήρησή τους. 

Πριντην κατεδάφιση των κτισμάτων ναπροηγηθεί, πλή¬ 
ρης, φωτογραφική και σχεδιαστική τεκμηρίωση (Άρθρο 
41, παρ. 2του Ν. 3028/2002). 

Β. Υπέρ της εμμονής στην Υ.Α. ΥΠΠΟ/ΔΙΛΑΠ/Γ/1221/ 
19224/24.5.1985 μόνο ως προς το σκέλος του χαρακτηρι¬ 
σμού ως ιστορικού διατηρητέου μνημείου του μανδρό- 
τοιχου με τη «Βρύση Φρεντζαλά» και την Πλατεία που βρί¬ 
σκεται μπροστά από την εν λόγω βρύση. 

Το πρώτο μέρος (σημείο Α) της ανωτέρω αποφάσεως 
δεν συνιστά άδεια κατεδαφίσεως την οποία εκδίδει το αρ¬ 
μόδιο γραφείο Πολεοδομία της Νομαρχιακής Αυτοδιοί¬ 
κησης στην οποία υπάγεται το ανωτέρω ακίνητο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.Δ9/Α/29110/7314 (6) 

Τροποποίηση της υπ’ αριθμ. Δ9/Α/3329/949/26.1.2004 
απόφασης «περί απασχόλησης του μόνιμου προσωπι¬ 
κού της ΥΠΑ κατά τις απογευματινές ώρες καθώς και 
κατά τις Κυριακές και εξαιρέσιμες ημέρες για συμπλή¬ 
ρωση του υποχρεωτικού ωραρίου εργασίας ή πέραν 
αυτού, για το χρονικό διάστημα από 1.1.2004 μέχρι 
31.12.2004». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 27 του Β.Δ. 83/1972 «Περί κα¬ 
νονισμού Οργανώσεως και Προσωπικού της ΥΠΑ» και του 
άρθρου 137 του Π.Δ. 647/1981 «Περί Οργανισμού της 
ΥΠΑ», που διατηρούνται εν ισχύι με το Π.Δ. 56/1989 όπου 
προβλέπεται «ότι η Υπηρεσία Πολιτικής Αεροπορίας υπο- 
χρεούται να εξυπηρετείταςπάσηςφύσεωςανάγκαςτης Πο¬ 
λιτικής Αεροπορίας εν γένει συνεχώς καθ’ άπαν το 24ωρο 
και καθ’ απάσας ανεξαιρέτως τας ημέρας του έτους», 

2. Τις διατάξειςτου άρθρου 16του Ν. 3205/2003. 

3. Τις διατάξεις του Ν. 2362/1995 «Περί Δημοσίου Λογιστι¬ 
κού, ελέγχου δαπανών του Κράτους και άλλες διατάξεις». 

4. Τις αυξημένες ανάγκες λειτουργίας και ασφαλείας 
των Αερολιμένων της χώρας, λόγω των επερχομένων 
Ολυμπιακών Αγώνων του 2004, αποφασίζουμε: 

1. Τροποποιούμε την υπ’ αριθμ. Δ9/Α/3329/949/ 

26.1.2004 απόφαση ως προς τις ώρες υπερωριακής απα¬ 
σχόλησης του μόνιμου προσωπικού ΥΠΑ,για το χρονικό 
διάστημα από 1.7.2004 μέχρι 31.12.2004, ως εξής: 

α) Την υπό στοιχεία 1Γ παράγραφο από 30 σε 32 ώρες 
πρόσθετης απασχόλησης τις εργάσιμες ημέρες από την 
λήξη του υποχρεωτικού ωραρίου και μέχριτην 10η νυκτε¬ 
ρινή ώρα. 

β) Την υπό στοιχεία 1Δ παράγραφο από 24 σε 45 ώρες 
πρόσθετης απασχόλησης τις εργάσιμες ημέρες από τη 
λήξη του υποχρεωτικού ωραρίου εργασίας και μέχριτην 
10η νυκτερινή ώρα. 

2. Από τις διατάξεις της παρούσας προκαλείται δαπάνη 
ποσού 600.000 Ευρώ περίπου η οποία βαρύνει τις πιστώ¬ 
σεις προϋπολογισμού ΥΠΑ, ειδ. Φορέας 39/120,οικονομι¬ 
κού έτους 2004 και ΚΑΕ 0511,0512. 

3. Κατά τα λοιπά ισχύει ως έχει η υπ’ αριθμ. 
Δ9/Α/3329/949/26.1.2004 απόφαση, όπως τροποποιήθη¬ 
κε με την υπ’ αριθμ. Δ9/Α/19921/5087/19.5.2004 απόφα¬ 
ση. 

4. Η απόφαση αυτή που ισχύει από 1.7.2004 μέχρι 

31.12.2004 να δημοσιευθεί στην Εφημερίδα της Κυβερ- 
νήσεως. 

Αθήνα, 16 Ιουλίου 2004 

Ο ΥΠΟΥΡΓΟΣ 

ΜΙΧΑΛΗΣΛΙΑΠΗΣ 
-♦- 

Αριθ. Δ9/Α/25320/6526 (7) 

Απονομή ηθικης αμοιβής επαίνου σε υπάλληλο της Υπη¬ 
ρεσίας Πολιτικής Αεροπορίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 61 και 62 του Ν. 2683/1999. 


2. Την υπ’αριθμ. 12 Πράξη του 16/2003 Πρακτικού του 
Υπηρεσιακού Συμβουλίου της Υπηρεσίας Πολιτικής Αε¬ 
ροπορίας. 

3. Την υπ’ αριθμ. οικ.1/1/2.1.2002 (ΦΕΚ 1/τ.Β'/2002) 
απόφαση του Υπουργού Μεταφορών και Επικοινωνιών 
περί μεταβίβασης αρμοδιοτήτων και δικαιώματος υπο¬ 
γραφής, αποφασίζουμε: 

Απονέμουμε την ηθική αμοιβή του επαίνου στον υπάλ¬ 
ληλο με Δ' βαθμό Κλ. ΠΕ4 Παραρά Μιχαήλ για εξαίρετη 
επίδοση πέρα της επιβαλλομένης από τα καθήκοντά του 
και την υπηρεσιακή αναγκαιότητα και συγκεκριμένα γιατί, 
με δική του πρωτοβουλία και εκτός ωρών εργασίας εκπό¬ 
νησε μελέτη με θέμα τη δημιουργία μιας μοντέρνας και 
ευέλικτης βάσης δεδομένων για όλες τις λειτουργίες της 
Δ/νσης Πτητικών Προτύπων και ειδικά για τον χώρο των 
αεροσκαφών και πτυχίων ιπταμένων, παράλειψη η οποία 
είχε επισημανθείτόσο από τον ΙΟΑΟ όσο και από την ΡΑΑ 
και την οποία μελέτη ομάδα επιθεωρητών του ΙΟΑΟ και 
της ΜΙΤΒΕ αξιολόγησαν με κολακευτικά λόγια. 

Τα πολλαπλά οφέλη της εν λόγω μελέτης, πέρα των οι¬ 
κονομικών παραμέτρων, σε συνδυασμό με την εργατικό¬ 
τητα και την υψηλή κατάρτιση του υπαλλήλου συνηγο¬ 
ρούν στην απονομή της εν λόγω αμοιβής σαν πράξη ανα¬ 
γνώρισης και παράδειγμα προς μίμηση για όλους. 

Η Δ9/Β να μεριμνήσει για την τοποθέτηση της παρού¬ 
σας στον ατομικό φάκελο του υπαλλήλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2004 

Με εντολή Υπουργού 
Ο Διοικητής 

ΠΑΝΑΓΙΩΤΗΣ ΜΑΝΟΥΣΟΣ 

-♦- 

Αριθ. 6957 (8) 

Σύσταση Αμιγούς Δημοτικής Επιχείρησης Ανάπτυξηςτου 
Δήμου Τριταίας του Νομού Αχαιός με την επωνυμία 
«Αμιγής Δημοτική Επιχείρηση Ανάπτυξης Τριταίας» 
(Δ.Ε.Α.Τ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 - 284 του Π .Δ. 410/1995 
και όμοιεςτου άρθρου 11 παρ.22και 23 τουΝ.2503/1997. 

2. Την υπ’ αριθμ. 241 Γ.Γ./18.8.1998 απόφασή μας (ΦΕΚ 
939 τ.Β'/1.9.98) «περί μεταβίβασης αρμοδιοτήτων στον 
Γενικό Διευθυντή Περιφέρειας κ.λπ.». 

3. Τις διατάξειςτου άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 4/2004 απόφαση του Δημοτικού Συμ¬ 
βουλίου Τριταίας περί σύστασης Αμιγούς Δημοτικής Επι¬ 
χείρησης στο Δήμο, με την επωνυμία «Αμιγής Δημοτική 
Επιχείρηση Ανάπτυξης Τριταίας» (Δ.Ε.Α.Τ.) καθώς και την 
οικονομοτεχνική μελέτη βιωσιμότητας της επιχείρησης 
αυτής. 

5. Το υπ’ αριθμ. 1823/6.4.2004 έγγραφο της Δ/νσης Σχε- 
διασμού και Ανάπτυξής της με το οποίο μας διαβιβάστη¬ 
κε έκθεση βιωσιμότητας της υπό σύσταση:επιχείρησης, 
αποφασίζουμε: 

1. ΣΥΣΤΑΣΗ-ΕΠΩΝΥΜΙΑ 

Συστήνουμε στο Δήμο Τριταίας του Νομού Αχαΐας, Αμι¬ 
γή Δημοτική Επιχείρηση με την επωνυμία «Αμιγής Δημο¬ 
τική Επιχείρηση Ανάπτυξης Τριταίας» (Δ.Ε.Α.Τ). 

2. ΣΚΟΠΟΣ 

Βασικός σκοπός της επιχείρησης είναι ο σχεδιασμός, η 
επεξεργασία και η εφαρμογή - υλοποίηση αναπτυξιακών 
δραστηριοτήτων και η εκτέλεση έργων για την οικονομική 
κοινωνική, τουριστική και πολιτιστική ανάπτυξη του Δή¬ 
μου. 

3. Για την εξυπηρέτηση του βασικού αυτού σκοπού, οι 
στόχοι και οι δραστηριότητες της επιχείρησης είναι: 

α) Ο σχεδιασμός, η μελέτη, υλοποίηση έργων που συμ¬ 
βάλλουν στην άσκηση δραστηριοτήτων τουριστικής , πο¬ 
λιτιστικής και κοινωνικής ανάπτυξης. 

β) Η προαγωγή, προώθηση και υλοποίηση αναπτυξια¬ 
κών πρωτοβουλιών επενδυτικών έργων και επιχειρηματι¬ 
κών δραστηριοτήτων σε οικονομικούς κλάδους όλων των 
τομέων παραγωγής. 

γ) Η αξιοποίηση, ανάδειξη, ανάπτυξη, διαχείριση και 
προστασία των φυσικών πόρων, της πολιτιστικής κληρο¬ 
νομιάς και του περιβάλλοντος. 

δ. Η ανάδειξη, αξιοποίηση διαχείριση και συντήρηση 
δημοτικών υποδομών και πόρων. 

ε) Η ορθολογική εκμετάλλευση δημοτικής περιουσίας 
καθώς και χώρων - εγκαταστάσεων που παραχωρούνται 
κατάχρήση στο Δήμο. 

στ) Η παροχή υπηρεσιών, μελέτη και εκτέλεση κοινωνι¬ 
κών έργων, η διαχείριση και οικονομική εκμετάλλευση 
των έργων αυτών. 

ζ) Η εκπόνηση κάθε κατηγορίας μελετών, τεχνικών, οι- 
κονομικώνπεριβαλλοντικών ρυθμιστικών, αναπτυξιακών, 
έρευνας αγοράς και οργάνωσης εργασίας, κ.λπ. 

η) Η προώθηση οικονομικών κοινωνικών, πολιτιστικών 
δραστηριοτήτων κατ προϊόντων της περιοχής, 
θ) Η προώθηση του «ονόματος» της περιοχής, 
ι) Η ανάπτυξη προγραμμάτων περιβάλλοντος, τουριστι¬ 
κής ανάπτυξη: και τουριστικής αξιοποίησης τουριστικών 
πόρων της περιοχής με ουσιαστική προσήλωση στην 
προστασία του περιβάλλοντος και την αειφόρο ανάπτυ¬ 
ξη· 

ια) Η μελέτη, υποβολή και υλοποίηση προγραμμάτων 
που συγχρηματοδοτούνται από Εθνικά, Ευρωπαϊκά ή πα¬ 
γκόσμια προγράμματα. Η συμμετοχή, εφαρμογή και αξιο¬ 
ποίηση προγραμμάτων επιστημονικής, οικονομικής περι¬ 
βαλλοντικής ή πολιτιστικής συνεργασίας, προγραμμάτων 
κοινωνικής πρόνοιας και προστασίας ομάδων του πληθυ¬ 
σμού ή ατόμων με ειδικές ανάγκες. 

ιβ) Η συμμετοχή σε προγραμματικές συμβάσεις και συ¬ 
νεργασίες με τα θεσμοθετημένα όργανα της Τοπικής και 
Νομαρχιακής Αυτοδιοίκησης, με δημόσιες υπηρεσίες, 
Νομικά πρόσωπα δημόσιου ή ιδιωτικού δικαίου, έρευνα, 
μελέτη, σχεδίασμά, υλοποίηση σχεδίων που αποσκοπούν 
στη βελτίωση των αναπτυξιακών δυνατοτήτων της περιο¬ 
χής και στην γενικότερη ανάπτυξη στα πλαίσια του Δημο¬ 
κρατικού σχεδιασμού. 

ιγ) Η μελέτη, ο σχεδιασμός, η. αξιοποίηση ενεργειών/ 
προγραμμάτων εκπαίδευσης επιμόρφωσης και κατάρτι¬ 
σης, ανάπτυξης του ανθρώπινου δυναμικού, της αγοράς 
εργασίας και της απασχόλησης. Η σύσταση ή η συμμετο¬ 
χή της σε Κέντρο Επαγγελματικής κατάρτισης, 
ιδ) Η ίδρυση, απόκτηση, λειτουργία, εκμετάλλευση κά¬ 


θε είδους επιχειρήσεων, όπως πολιτιστικών, του ριστικών, 
αθλητικών, ψυχαγωγικών, μεταφορικών, παροχής υπηρε¬ 
σιών. Η ίδρυση, λειτουργία, εκμετάλλευση βιοτεχνικών 
πάρκων επιχειρηματικών και εμπορικών κέντρων συνε- 
δριακών και εκθεσιακών χωρών. 

ιε) Η ίδρυση από την ίδια ή σε συνεργασία με άλλα φυ¬ 
σικά ή νομικά πρόσωπα οργανισμούς, ΟΤΑ, ΝΑ, Συνεται¬ 
ρισμούς, Επιμελητήρια, φορείς του δημόσιου τομέα, 
κ.λπ., επιχειρήσεων για την προώθηση των σκοπών της 
επιχείρησης. 

4. Διάρκεια 

Η διάρκεια της επιχείρησης είναι, αόριστος και αρχίζει 
από την ημέρα δημοσίευσης της ίδρυσης στην Εφημερί¬ 
δα της Κυβερνήσεως. 

5. Έδρα 

Έδρα της επιχείρησης είναι ο Δήμος Τριταίας, και συ¬ 
γκεκριμένα ο οικισμός Σταυροδρόμι. 

6. Διοίκηση 

Η επιχείρηση διοικείται από εννεαμελές (9) Διοικητικό 
Συμβούλιο. Τα μέλη του Διοικητικού Συμβουλίου ορίζο¬ 
νται από το Δημοτικό Συμβούλιο. 

Από τα μέλη αυτά: 

• Πέντε (5) μέλη είναι αιρετοί εκπρόσωποι της Τοπικής 
Αυτοδιοίκησης εκ των οποίων δύο (2) είναι από την μειο¬ 
ψηφία. 

• Ένα (1) μέλος είναι εκπρόσωπος των εργαζομένων 
στην επιχείρηση, αν αυτή απασχολεί περισσοτέρους από 
είκοσι εργαζόμενους. Σε περίπτωση που η επιχείρηση δεν 
απασχολεί πάνω από είκοσι εργαζομένους την θέση των 
εργαζομένων στο Διοικητικό Συμβούλιο την παίρνει ένας 
(1) δημότης ή κάτοικος του Δήμου του οποίου η επαγγελ¬ 
ματική ή επιστημονική ιδιότητα ή η κοινωνική του δρα¬ 
στηριότητα είναι συναφής προς το αντικείμενο της Επι¬ 
χείρησης. 

• Τρία (3) μέλη είναι εκπρόσωποι κοινωνικών φορέων 
της περιοχής και συγκεκριμένα: 

α) (1) Εκπρόσωπος του Αγροτικού Συνεταιρισμού 
Σταυροδρομιού. 

β) (1) Εκπρόσωπος του Πολιτιστικού Συλλόγου Τριταιϊ- 
τών Πάτρας «Οι Άγιοι Πάντες». 

γ) (1) Εκπρόσωπος του Αθλητικού Συλλόγου «Τριταίί- 
κός Α.Σ.». 

Σε ότι αφορά τα αναπληρωματικά μέλη των κοινωνικών 
φορέων ισχύουντα εξής: 

1. Τον Εκπρόσωπο του Αγροτικού Συνεταιρισμού Σταυ¬ 
ροδρομιού αναπληρώνει ο εκπρόσωπος του Αγροτικού 
Συνεταιρισμού Αγίας Βαρβάρας. 

2. Τον Εκπρόσωπο του Πολιτιστικού Συλλόγου Τριταιϊ- 
τών Πάτρας «Οι Άγιοι Πάντες» τον αναπληρώνει ο εκπρό¬ 
σωπος του Πολιτιστικού Συλλόγου Σκιαδαίων Πάτρας «Ο 
Άγιος Ιωακείμ». 

3. Τον Εκπρόσωπο του Αθλητικού Συλλόγου «Τριταιϊκός 
Α.Σ.» αναπληρώνει ο εκπρόσωπος του Αθλητικού Συλλό¬ 
γου «Θύελλα Σκιαδά». 

7. Κεφάλαιο 

Ο Δήμος θα διαθέσει στην επιχείρηση το ποσό των 
45.000 Ευρώ . Το ποσό αυτό θα διατεθεί μέσα στον πρώ¬ 
το χρόνο λειτουργίας της. 

8. Πόροι 

Πόροι της επιχείρησης θα είναι τα έσοδα από τις δρα- 
στηριότητέςτης και οι αμοιβές της από τις υπηρεσίες που 
θα προσφέρει. 

9. Διάλυση - Εκκαθάριση 

Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με απόλυτη πλειοψηφία των μελών του. 

β) Σε περίπτωση πτώχευσης της επιχείρησης. 

γ) Όταν διαπιστωθεί κατά συνήθεια απομάκρυνση από 
τους σκοπούς της. 

Η διάλυση γίνεται με τον ίδιο τρόπο και την ίδια διαδι¬ 
κασία που συστάθηκε. 

Την διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

10. Λειτουργία 

Τα όργανα διοίκησης της επιχείρησης οι αρμοδιότητες, 
η λειτουργία της, η εκλογή τους, η διαχείριση και ο έλεγ¬ 
χος της επιχείρησης η ταμειακή της υπηρεσία και οι απο¬ 
σβέσεις, οι κανονισμοί, η διάθεση των εσόδων η λύση και 
εκκαθάριση της επιχείρησης και τα λοιπά θέματα λειτουρ¬ 
γίας της διέπονται από τις διατάξεις του Π.Δ. 410/1995 
(Δημοτικός και Κοινοτικός Κώδικας) και από τα περιεχό¬ 
μενα της σχετικής οικονομοτεχνικής μελέτης για την 
ίδρυση της επιχείρησης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου, το ύψος 
της οποίας θα ανέλθει στο ποσό των σαράντα πέντε χι¬ 
λιάδων (45.000) ευρώ και είναι εγγεγραμμένη υπό ΚΑ 
212,9-3 του ισχύοντος προϋπολογισμού του Δήμου Τρι- 
ταίας. 

Η απόφαση αυτή που αποτελείτο καταστατικό της επι¬ 
χείρησης θα δημοσιευθεί στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Ιουλίου 2004 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Ο) 

Κατάργηση ισχύος της απόφασης 4/106/13.5.1997 (ΦΕΚ 
Β'/417/23.5.1997) του Δ.Σ. της Επιτροπής Κεφαλαια¬ 
γοράς, για την καταβολή των πρόσθετων εισφορών 
στο Επικουρικό Κεφάλαιο Εκκαθάρισης Χ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 7/308/15.7.2004) 

Αφού έλαβε υπόψη: 

1. Τις διατάξεις του άρθρου 6 παρ. 2 του Ν. 2471/ 
2.4.1997 (ΦΕΚ Α746/2.4.1997) «Κύρωση της Πράξης Νο¬ 
μοθετικού Περιεχομένου της 18.11.1996, πρόσθετες 
ρυθμίσεις για την Επιτροπή Κεφαλαιαγοράς και άλλες 
διατάξεις». 

2. Την υπ’ αριθμ. 4/106/13.5.1997 (ΦΕΚ Β'/417/ 
23.5.1997) απόφαση του Δ.Σ. της Επιτροπής Κεφαλαια¬ 
γοράς «Εισφορές στο Επικουρικό Κεφάλαιο Εκκαθάρι¬ 
σης Χ.Α.» όπως ισχύει. 

3. Την υπ’ αριθμ. Ε.Κ 15296/30.6.2004 Επιστολή του Συ- 
νεγγυητικού Κεφαλαίου Εξασφάλισης Επενδυτικών Υπη¬ 
ρεσιών. 

4. Την υπ’ αριθμ. Ε.Κ 15297/30.6.2004 Επιστολή του 
Συνδέσμου Μελών Χρηματιστηρίων Αθηνών. 


5. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα», το οποίο προστέθηκε με το άρθρο 27 
του Ν. 2081/1992 (ΦΕΚΑ7152/20.9.1992), 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Καταργείται η υπ’ αριθμ. 4/106/13.5.1997 (ΦΕΚ Β /417/ 
23.5.1997) απόφαση της Επιτροπής Κεφαλαιαγοράς, 
όπως τροποποιήθηκε με την υπ’ αριθμ. 1/291/22.1.2004 
(ΦΕΚ Β7127/28.1.2004) απόφαση. 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

( 10 ) 

Τροποποίηση της υπ’ αριθμ. 8/304/10.6.2004 (ΦΕΚ Β7 
900/16.6.2004) απόφασης του Δ.Σ. της Επιτροπής Κε¬ 
φαλαιαγοράς για τα Δικαιώματα Μελών ΧΑ και εισφορά 
Μελών ΧΑ στο Επικουρικό Κεφάλαιο Εκκαθάρισης Χ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 8/308/15.7.2004) 

Αφού έλαβε υπόψη: 

1. Τις διατάξεις του άρθρου 6 παρ. 1 και 2 του Ν. 2471/ 
2.4.1997 (ΦΕΚ Α746/2.4.1997) «Κύρωση τη Πράξης Νο¬ 
μοθετικού Περιεχομένου της 18.11.1996, πρόσθετες 
ρυθμίσεις για την Επιτροπή Κεφαλαιαγοράς και άλλες 
διατάξεις». 

2. Τις διατάξεις του άρθρου 33α παρ. 15 του Ν. 
1806/1988 (ΦΕΚ Α'/207/20.9.1988) «Τροποποίηση της νο¬ 
μοθεσίας για τα χρηματιστήρια αξιών και άλλες διατά¬ 
ξεις» όπως ισχύει. 

3. Την υπ’ αριθμ. 8/304/10.6.2004 (ΦΕΚ Β7900/ 
16.6.2004) απόφαση του Δ.Σ. της Επιτροπής Κεφαλαια¬ 
γοράς «Δικαιώματα Μελών ΧΑ και εισφορά Μελών ΧΑ στο 
Επικουρικό Κεφάλαιο Εκκαθάρισης ΧΑ» όπως ισχύει. 

4. Την υπ’ αριθ. 7/308/15.7.2004 απόφαση του Δ.Σ. της 
Επιτροπής Κεφαλαιαγοράς «Κατάργηση ισχύος της από¬ 
φασης 4/106/13.5.1997 (ΦΕΚ Β7417/23.5.1997) απόφαση 
του Διοικητικού Συμβουλίου της Επιτροπής Κεφαλαιαγο¬ 
ράς, για την καταβολή των πρόσθετων εισφορών στο Επι¬ 
κουρικό Κεφάλαιο Εκκαθάρισης Χ.Α.». 

5. Την υπ’ αριθμ. Ε.Κ 15296/30.6.2004 Επιστολή του Συ- 
νεγγυητικού Κεφαλαίου Εξασφάλισης Επενδυτικών Υπη¬ 
ρεσιών. 

6. Την υπ’ αριθμ. Ε.Κ 15297/30.6.2004 Επιστολή του 
Συνδέσμου Μελών Χρηματιστηρίων Αθηνών. 

7. Το άρθρο 29Α του Ν. 1558/1985 (ΦΕΚ Β/137/ 
26.7.1985) «Κυβέρνηση και Κυβερνητικά Όργανα» όπως 
ισχύει, 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Καταργείται το δεύτερο εδάφιο της πρώτης παραγρά¬ 
φου και το δεύτερο εδάφιο της δεύτερης παραγράφου 

του Άρθρου 1 της υπ’ αριθ. 8/304/10.6.2004 απόφασης 
(ΦΕΚ Β7900/16.6.2004) του Δ.Σ. της Επιτροπής Κεφαλαι¬ 
αγοράς. 

Άρθρο 2 

Η παρούσα απόφαση ισχύει από την έναρξη ισχύος της 
υπ’ αριθμ. 7/308/15.7.2004 απόφασης του Δ.Σ. της Επι¬ 
τροπής Κεφαλαιαγοράς. 

Από τις διατάξεις της παρούσας απόφασης δεν προκα- 
λείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΔΕΞΙΟΣ Α. ΠΙΛΑΒΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. Φ.99774/23564/4.12.2003 απόφαση του 
Υφυπουργού Εσωτερικών, Δημόσιας Διοίκησης και Αποκέ¬ 
ντρωσης που δημοσιεύθηκε στο ΦΕΚ 1850/τ.Β'/11.12.2003 
στον α/α 14 διορθώνεται το εσφαλμένο επώνυμο «ΒΑΡΙΑ- 
ΜΕΖΗΣ» στο ορθό «ΒΑΡΙΑΜΕΤΖΗΣ». 

(Από το Υπ. Εσωτερικών, Δημόσιας 
Διοίκησης και Αποκέντρωσης) 


( 12 ) 

Στην υπ’ αριθμ. Φ.56568/5457/13.4.2004 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 1004/τ. Β76.7.2004 
διορθώνεται η ημερομηνία υποβολής της αίτησης πολι¬ 
τογράφησης από τη λανθασμένη «23.7.1997» στην ορθή 
«27.3.1997». 

(Από το Υπ. Εσωτερικών, Δημόσιας 
Διοίκησης και Αποκέντρωσης) 

-♦- 

(13) 

Στο ΦΕΚ 1056/τ.Β714.7.2004 στο οποίο δημοσιεύθηκε 
η απόφαση του Υπουργού Οικονομίας και Οικονομικών 
με αριθμό 2/34975/0025/15.6.2004 και με θέμα την ανά¬ 
κληση μελών εκπροσώπων του Μετόχου και ορισμό νέων 
στα Διοικητικά Συμβούλια των Ανωνύμων Εταιριών Ορ¬ 
γανισμών Λιμένων Αλεξανδρούπολης, Βόλου, Ελευσί¬ 
νας, Ηγουμενίτσας, Ηρακλείου, Καβάλας, Κέρκυρας 
Λαυρίου, Πατρών και Ραφήνας γίνεται η ακόλουθη διόρ¬ 
θωση: 

Στον Οργανισμό Λιμένος Ελευσίνας αντικαθίσταται το 
πρώτο μέλος από το εσφαλμένο ονοματεπώνυμο «τον 
ΤΡΙΛΙΚΗ Κωνσταντίνο» στο ορθό «την ΤΡΙΛΙΚΗ Κωνστα¬ 
ντίνα». 

(Από το Υπ. Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




